ወቒዑን ኣይወቐዐን ክብሃል ይኽኣል። ኣብ ገሊኡ እቲ ሓድነት ናይ ደቂ ሃገር ካብ ዝተፈላለየ ኩርናዓት ናይ ኤርትራ፡ ዝተፈላለየ ቋንቋ፡ ሃይማኖትን ኩነታት መነባብሮን ዘለዎም ኣብ ሓደ ቦታ ኣኪብካ 24 ሰዓት ብሓንሳብ ይበልዑን ይሰትዩን፡ ይሕጎሱን ይሳቐዩን። እዚ ድማ ንሓድነቶም፡ ንምፍላጦም ኣብ ሞንጎኦም ዝምድና ንምፍጣርን ኣዝዩ ጠቓሚ'ዩ ነይሩ። በዚ ክረኣይ እንከሎ ብዙሕ ዓወት ነይርዎ ክብሃል እክኣል። ግን ድማ መብዛሕትኦም ኣብቲ ሃገራዊ ኣገልግሎት ዝነበሩ፡ እቲ ኣገልግሎት ምስነውሐን መወዳእታ ዘይብሉ ምስ ኮነን ፋሕፋሕ ስለዝበሉ፡ ማለት ካብኡ ኣምሊጦም ናብ ሱዳንን ኢትዮጵያን ብኡ ኣቢሎም ብሊብያ ንወጻኢ ዓድታት ዝኸዱ ስለዘለዉ'ምበር ኣብ ዓዲ እንተዝነብሩ ብሕልፊ እቲ ናይ ሓድነት ዕላማ ብጣዕሚ ጽቡቕ'ዩ ከይዱ ክብሃል ይካኣል። ካልእ ግን ከም ናይ ምምሕያሽ ሃገራዊ ምክልኻል ዝብል ዕላምኡ ኣብቲ መጀመርያ በርኪቱ ክኸውን ይኽእል'ዩ። ድሓር ግን መብዛዕትኦም ስለዝሃደሙ ክሳብ ክንድ'ዚ እቲ ሃገራዊ ምክልኻል ደልዲሉ ክባሃል ኣይክኣልን። እዚ ኩሉ ዝፈልጦ'ዩ። ብግዜ ሃገራዊ ቃልሲ ገድሊ ኤርትራ ተኣምር ይሰርሕ ነይሩ። ናይ ኢትዮጵያ ገዚፍ ሰራዊት ሓምሺሹ፡ ናጽነት ኣምጺኡ። ኣብዚ ናይ ዶብ ውግእ ዝነበረሉ ግን ከምቲ ልሙድ ህዝብና ዝለመዶ ዓወት ኣየበርከተን። ስለዚ እቲ ሃገራዊ ኣገልግሎት ክሳብ ክንድቲ ኣብ ሃገራዊ ምክልኻል ኣበርኪቱ ክብሃል ኣይካኣልን። ምዕባለታት ሰላም ኤርትራን ኢትዮጵያን፡ ንጉዳይ ስደተኛታት ኣብ ኤውሮጳን ምዕራባውያን ሃገራትን ብኸመይ ክጸልዎ ትብል?
